Sangofrunta barbulo

La **Sangofrunta barbulo** aŭ **Ruĝbrusta barbulo** (*Megalaima haemacephala*), estas birdospecio de la familio de Aziaj barbuloj aŭ Megalaimedoj, kiu estas ege rimarkinda pro siaj **ruĝaj frunto kaj brusto**. Ĝi estas loĝanta reproduktanta specio el Sudazio, kun eventuala ĉeesto en Sudorienta Azio. La nomo *barbulo* aludas al **harecaj plumoj en brido** aŭ popole nomite barboj kiuj ĉirkaŭas la larĝan bekobazon. La specifa nomo *haemacephala* signifas el la greka “sangokapa” aŭ “kun sango en la kapo”, kion pli malpli spegulas la esperanta **Sangofrunta**, pli precize ĉar ne estas ruĝo en la tuta kapo, sed nur en eta areo de la frunto kaj meza krono.

## Priskribo 
La Sangofrunta barbulo montras ege **buntan kapon**, sufiĉe simetria kaj samcentra ĉirkaŭ la okulo. Pli precize la kapo estas markita inter la ruĝegaj markoj de la frunto kaj meza krono kaj tiu de la supra brusto. Same la okulo estas la centro de diversaj similaj partoj, nome la malhela okuliriso estas ĉirkaŭita de mallarĝa ruĝeca okulringo kiu siavice estas ĉirkaŭata de tre **flava rondareo siavice trapasata de nigra strio** kiu kunigas la nigrecan bekon kun la nigreca areo de malantaŭa krono al suba vizaĝo, kiu precize limigas la flavan gorĝon samkolore kun la ĉirkaŭokulaj duoncirkloj. La nigreca vizaĝa parto nuanciĝas bluece al verdeca nuko kaj flugiloj, dum la ruĝa supra brusto, markita supre flave de la gorĝo, estas markita sube ankaŭ de flava nuanco al flaveca suba brusto kaj ventro striitaj vertikale de serioj de nigrecaj aŭ malhelverdaj strietoj. La beko estas fortika, tre larĝe ĉebaze kaj grizeca; la bridobarboj pli facile videblas ol ĉe aliaj barbuloj kaj foje estas tiom longaj kiom la propra beko. La kruroj estas ruĝaj. Junuloj estas pli senkoloraj kaj mankas al ili la ruĝaj markoj. Ambaŭ seksoj estas similaj.

Iomete pli granda ol pasero, ĝi estas relative eta barbulo 17&nbsp;cm longa. Temas pri diketa birdo, kun mallonga kolo kaj granda kapo. La mallonga (kvazaŭ tranĉita) vosto estas distinge triangula dumfluge.

## Distribuado 
[eta|maldekstra|Ĉe [Kalkato, Okcidenta Bengalo, Barato.]]
[eta|Paro en nesto ĉe [Kalkato, Okcidenta Bengalo, Barato.]]
[eta|maldekstra|Pluvobanado ĉe [Kalkato, Okcidenta Bengalo, Barato.]]
eta|Sangofrunta barbulo en figarbo
[eta|Ĉe [Kalkato, Okcidenta Bengalo, Barato.]]

La Sangofrunta barbulo estas loĝanta (nemigranta) reproduktanta specio tra Sudazio (tio estas Barato, Pakistano, Bangladeŝo, Srilanko ktp.), kaj eventuale en Sudorienta Azio, kun rilataj rasoj en Indonezio kaj Filipinoj. Ĝi estas la plej komuna inter la aziaj barbuloj, kaj troviĝas en ebenaĵoj, montetoj kaj terai ĝis 200 m en sekaj kaj humidaj deciduaj biotopoj. Ĝi estas entute arboremaj (kiel plej parto de barbuloj), prefere ĉe malferma arbarkamparo kaj urbaj ĝardenoj kaj evitantaj densajn arbarojn.

### Dieto 
Ili preferas figojn kiel tiuj de Banjan, Pipul, kaj aliajn naturajn figojn, diversajn drupojn kaj berojn, kaj eventuale insektojn, prenitajn en mallertaj aeratakoj.

### Reproduktado 
* Sezono: Novembro al junio, ĉefe februaro al aprilo. Iom poste en Suda Barato kaj en Sri-Lanko. Ofte okazas rapide dua ovodemetado.
* Nesto: arbotruo elfosita en morta aŭ putriĝinta branĉo kutime ĉirkaŭ 40&nbsp;cm profunda finanta en iom pli larĝa ĉambro. La ino demetas 2-4 ovojn, mezaveraĝe 3, blankajn longecajn ovalformajn, nebrilajn, demetitajn sur la nuda ligno. Mezaveraĝe la ovoj estas 25&nbsp;mm × 17&nbsp;mm.

## Bildaro 

Image:Coppersmith Barbet I IMG 8310.jpg| Ĉe Kalkato, Okcidenta Bengalo, Barato.
Image:Coppersmith Barbet (Megalaima haemacephala)- Preening in Kolkata I IMG 7582.jpg| Plumoaranĝado ĉe Kalkato, Okcidenta Bengalo, Barato.
Image:Coppersmith Barbet (Megalaima Haemacephala) in nest in Kolkata I IMG 2884.jpg| En nesto ĉe Kalkato, Okcidenta Bengalo, Barato.
Image:Coppersmith Barbet (Megalaima Haemacephala) in nest in Kolkata I IMG 2869.jpg‎|En nesto ĉe Kalkato, Okcidenta Bengalo, Barato.
Image:Coppersmith Barbet (Megalaima haemacephala) in Kolkata Im IMG 7609.jpg| Ĉe Kalkato, Okcidenta Bengalo, Barato.
Image:Coppersmith Barbet (Megalaima haemacephala) in Kolkata I IMG 7583.jpg| Ĉe Kalkato, Okcidenta Bengalo, Barato.
Image:Coppersmith Barbet (Megalaima Haemacephala) feeding Juvenile at nest in Kolkata I IMG 8311.jpg‎ | Manĝigante junulon en nesto ĉe Kalkato, Okcidenta Bengalo, Barato
Image:Coppersmith Barbet (Megalaima Haemacephala)- Juvenile at nest in Kolkata I IMG 8293.jpg| junulo en nesto ĉe Kalkato, Okcidenta Bengalo, Barato.
Image:Coppersmith Barbets- Adult with Immature I IMG 8534.jpg| Plenkreskulo kun nematurulo ĉe Kalkato, Okcidenta Bengalo, Barato.
Image:Coppersmith Barbet- preening I2.jpg| Plumoaranĝado ĉe Kalkato, Okcidenta Bengalo, Barato.
Image:Coppersmith Barbet I IMG 8158.jpg| Ĉe Kalkato, Okcidenta Bengalo, Barato.
Image:Coppersmith Barbet I IMG 1813.jpg| Ĉe Kalkato, Okcidenta Bengalo, Barato.
Image:Coppersmith Barbet I IMG 0006.jpg‎ |Ĉe Kalkato, Okcidenta Bengalo, Barato]
Image:Coppersmith Barbet I4- Kolkata IMG 5205.jpg| Ĉe Kalkato, Okcidenta Bengalo, Barato.

## Referencoj 
* *Birds of India* de Grimmett, Inskipp kaj Inskipp, ISBN

## Eksteraj ligiloj 
* 
* 
* 

Kategorio:Megalaimedoj
Kategorio:Birdoj de Azio